text: Her lukker Super Brugsen
  02 januar 2013 kl. 13.16
  Coop Danmark går nu i gang med at lægge 16 Super Brugser ind under discountkæden Fakta. Fire butikker nedlægges.
  Den omfattende omlægning betyder, at følgende butikker bliver til Fakta her i landsdelen:
  Sædding Centret i Esbjerg.
  Østbyen, Esbjerg.
  Bredballe.
  Børkop.
  Sønder Omme.
  Super Brugsen i Rugkobbel i Aabenraa lukker.
  Super Brugserne fik vækst i omsætningen sidste år, men fortjenesten er faldet.
  Omlægningen gennemføres fra januar og fortsætter resten af året.
  Sammenlagt bliver 350 fuldtidsansatte og et tilsvarende antal timelønnede overflødige.
  Coop Danmark har indført ansættelsesstop, og det betyder, at en del af de fyrede tilbydes ansættelse i Fakta-butikkerne.
  